rejauldu/bengali-wikipedia huggingface dataset:
রবার্ট এম গ্রে স্ট্যানফোর্ড বিশ্ববিদ্যালয় এর তড়িৎ প্রকৌশলের অধ্যাপক।  জীবনী গ্রে ১৯৪৩ সালের ১ নভেম্বর সান ডিয়েগোতে জন্মগরহণ করেন। এমআইটি থেকে তড়িৎ প্রকৌশলে ১৯৬৬ সালে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে তড়িৎ প্রকৌশলে ১৯৬৯ সালে পিএইচডি ডিগ্রি অর্জন করেন। তিনি ১৯৬৯ সালে স্ট্যানফোর্ড বিশ্ববিদ্যালয় এ সহকারী অধ্যাপক হিসেবে যোগদান করেন। তিনি ১৯৭৫ সালে সহযোগী অধ্যাপক এবং ১৯৮০ সালে অধ্যাপক পদে উন্নীত হন। তিনি ১৯৮০ সালে আইইইই ফেলো নির্বাচিত হন। তিনি ২০০৮ সালে ক্লদ ই শ্যানন অ্যাওয়ার্ড এবং আইইইই জ্যাক এস কিলবি সিগনাল প্রসেসিং মেডেল লাভ করেন।http://www-ee.stanford.edu/~gray/shortbio.html  তথ্যসূত্র  বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি
থাইকম ৬ () থাইল্যান্ডের থাইকম সিরিজের একটি যোগাযোগ উপগ্রহ। এটি থাইল্যান্ডের ব্যাংককে অবস্থিত ইনটাচের একটি সহায়ক প্রতিষ্ঠান থাইকম পাবলিক কোম্পানি লিমিটেড দ্বারা পরিচালিত। থাইকম ৬ থাইকম ৫ এর সাথে ৭৮.৫ ডিগ্রি পূর্বে, ভূস্থির কক্ষপথে অবস্থিত। উপগ্রহটির জন্য মোট ব্যয় হয়েছে ১৬০ মিলিয়ন মার্কিন ডলার।   সংক্ষিপ্ত বর্ণনা  থাইকম ৬ একটি ৩-অক্ষের স্থিতিশীল মহাকাশযান, এটি ১৮ টি সক্রিয় সি-ব্যান্ড ট্রান্সপন্ডার এবং ৮ টি সক্রিয় কু-ব্যান্ড ট্রান্সপন্ডার বহন করে। কু-ব্যান্ড ট্রান্সপন্ডারে উভয়ই সম্বোধন করা হয় এবং সেইসাথে ব্রডব্যান্ডে বিম-সুইচ করা হয়। থাইকম ৬ দক্ষিণ পূর্ব এশিয়া, আফ্রিকা এবং মাদাগাস্কারে যোগাযোগ পরিষেবা সরবরাহ করে। যদিও এর প্রাথমিক ভূমিকা হচ্ছে থাইল্যান্ডে ডিটিএইচ পরিষেবা প্রদান করা।    উৎক্ষেপণ  বাম|থাম্ব|225x225পিক্সেল|থাইকম ৬ সহযোগে ফ্যালকন ৯ ভি ১.১ উৎক্ষেপণ করা হচ্ছে। মহাকাশযানটি জানুয়ারী, ২০১৪ সালে স্পেসএক্স একটি ফ্যালকন ৯ ভি ১.১ উৎক্ষেপণ যান ব্যবহার করে উৎক্ষেপণ করেছিল। পেলোডটি স্পেসএক্সের মাধ্যমে -অ্যাপোজি সুপারসিঙ্ক্রোনাস উপবৃত্তাকার স্থানান্তর কক্ষপথে সরবরাহ করা হয়েছিল যা পরে স্যাটেলাইট নির্মাতা অরবিটাল সায়েন্সেস কর্পোরেশন দ্বারা প্রায়  বৃত্তাকার ভূস্থির কক্ষপথে স্থানান্তর করা হয়। সুপারসিঙ্ক্রোনাস ট্রান্সফার কক্ষপথ উপগ্রহের কিক মোটর দ্বারা প্রপেল্যান্টের কম ব্যয়ের সাথে কক্ষীয় নতি পরিবর্তন করতে সক্ষম করে। `  এই উৎক্ষেপণটি স্পেসএক্সের ভূস্থি্য ট্রান্সফার কক্ষপথে পে-লোডের দ্বিতীয় পরিবহণ ছিল। স্পেসএক্স উৎক্ষেপণ এর আগে এসইএস-৮  এবং থাইকম ৬ উভয়ের একটি সুপারসিঙ্ক্রোনাস স্থানান্তর কক্ষপথ ব্যবহার করেছিল, তবে এসইএস-৮ এর তুলনায় থাইকম ৬ এর জন্য ব্যবহৃত কক্ষপথের অ্যাপোজি কিছু বেশি ছিল।  থাইকম ৬ উৎক্ষেপণের জন্য ব্যবহৃত ফ্যালকন ৯ উপরের পর্যায়টি একটি ক্ষয়িষ্ণোবৃত্ত নিম্ন-পৃথিবীর কক্ষপথে রেখে দেওয়া হয়েছিল যা সময়ের সাথে সাথে ক্ষয়প্রাপ্ত হয়েছিল এবং ২৮ মে ২০১৪ তারিখে বায়ুমণ্ডলে পুনরায় প্রবেশ করে পুড়ে গিয়েছিল।   আরও দেখুন   থাইকম  থাইকম ৪  থাইকম ৫  থাইকম ৭  থাইকম ৮   তথ্যসূত্র    বহিঃসংযোগ    থাইকোম ৬ অরবিটাল.কম এ  বিষয়শ্রেণী:থাইকম-এর কৃত্রিম উপগ্রহ
অধ্যাপক মুজিবুর রহমান  বাংলাদেশ জামায়াতে ইসলামীর সিনিয়র নায়েবে আমীর। বাংলাদেশী রাজনীতিবীদ, শিক্ষাবীদ, গবেষক ও লেখক।    যিনি ১৯৮৬ সালের নির্বাচনে রাজশাহী-১ (গোদাগাড়ী ও তানোর) আসনে সংসদ সদস্য নির্বাচিত হয়েছিলেন। বর্তমানে তিনি বাংলাদেশ জামায়াতে ইসলামীর সিনিয়র নায়েবে আমীর হিসেবে দায়িত্ব পালন করছেন।   জন্ম  অধ্যাপক মুজিবুর রহমান ১৯৫৫ সালে রাজশাহী জেলায় একটি সম্ভ্রান্ত মুসলিম পরিবারে জন্মগ্রহণ করেন। তার পিতা আলহাজ্ব সিরাজুল ইসলাম মোল্লা এলাকার একজন বিশিষ্ট সমাজ সেবক এবং মাতা হামিদা খাতুন একজন ইকামাতে দ্বীনের কর্মী ছিলেন। গোদাগাড়ী উপজেলার মহিশাল বাড়ীর সাগরপাড়া গ্রামের তিনি স্থায়ী বাসিন্দা।   রাজনৈতিক ও কর্মজীবন  অধ্যাপক মুজিবুর রহমান বাংলাদেশ জামায়াতে ইসলামীর কেন্দ্রীয় নায়েবে আমির। তিনি বাংলাদেশ জামায়াতে ইসলামীর প্রার্থী হিসেবে রাজশাহী-১ (গোদাগাড়ী ও তানোর) আসনে ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হয়েছিলেন। তিনি বাংলাদেশ  শ্রমিক কল্যাণ ফেডারেশনের  কেন্দ্রীয় সভাপতির  দ্বায়িত্বও পালন করেছেন।   তথ্যসূত্র   বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজশাহী জেলার ব্যক্তি বিষয়শ্রেণী:১৯৫৫-এ জন্ম
রাশিদা রেনি ওয়ার্ড একজন মার্কিন বেশভূষা সংরক্ষণাগারবিদ ও লেখিকা। তিনি টাম্বলারে "ফাক রাশিদা" নামক ব্লগ রক্ষণাবেক্ষণ করতেন, যা মূলত ১৯৯০ এবং ২০০০-এর দশকের গোড়ার দিকে কৃষ্ণাঙ্গ নারীদের দ্বারা পরিধান করা পোশাকের জন্য নিবেদিত ছিল। ওয়ার্ড তার টুইটার এবং ইন্সটাগ্রামে পোস্ট করা বেশভূষা-সম্পর্কিত সমালোচনার জন্য পরিচিত।   প্রারম্ভিক জীবন  ওয়ার্ড ক্যালিফোর্নিয়ার সান ফ্রান্সিসকোতে বেড়ে ওঠেন। তার মা ও খালা একটি প্রসাধনী সেলুনের মালিক ছিল এবং সেখানে রাশিদা জেট, ইবোনি এবং এসেন্সের মতো পত্রিকা পড়া শুরু করেন। তিনি বিশেষ করে নেওমি ক্যাম্পবেলের প্রতি আকৃষ্ট হন এবং মডেলকে তার প্রথম দিকের বেশভূষা অনুপ্রেরণাদের মধ্যে একটি হিসাবে কৃতিত্ব দেন।  ওয়ার্ড বুঝতে পারেন যে তিনি ছোটবেলা থেকেই ট্রান্স ছিলেন এবং বেশভূষার প্রতি তার আগ্রহকে তার লিঙ্গের সাথে তুলনা করেন। তার বয়ঃসন্ধিকালে তিনি মাইস্পেসে এলজিবিটিকিউ কৃষ্ণাঙ্গ সম্প্রদায়ের সাথে সক্রিয় ছিলেন। তিনি বলরুম সংস্কৃতির সাথে পরিচিত হন, যাকে তিনি "সম্ভাব্যতার মডেল" হিসেবে উল্লেখ করেন।   কর্মজীবন  ওয়ার্ডের আধুনিক বেশভূষা সংরক্ষণের কাজ শুরু হয় যখন তিনি লাইভ জার্নালে একটি বন্ধ বেশভূষা গ্রুপে যোগদান করেন। প্রতিটি পোস্ট ক্রেডিট হওয়ার সাথে সাথে তিনি বিভিন্ন নকশাকরদের সম্পর্কে শিখতে থাকেন। ২০০০ সালের শেষের দিকে ওয়ার্ড তার টাম্বলার ব্লগ "ফাক রাশিদা" এর জন্য খ্যাতি অর্জন করেন, যা বেশভূষা ও কৃষ্ণাঙ্গ সংস্কৃতিকে কেন্দ্র করে লেখা হয়। তার ব্লগটি ১৯৯০-এর দশক থেকে বর্তমান সময়ের তারকাদের দ্বারা পরিহিত সুপরিচিত ও কম পরিচিত উভয় ধরণের বেশভূষা শৈলীর একটি সংরক্ষণাগার হিসেবে কাজ করে। তিনি যতটা সম্ভব বিস্তারিতভাবে তার পোস্ট করা চিত্রগুলো তুলে ধরেন এবং যতটা সম্ভব নরসুন্দর, সেট নকশাকর এবং সজ্জাশিল্পীদের সম্পর্কে তথ্য অন্তর্ভুক্ত করেন। ওয়ার্ড বেশভূষা পদগুলোর নিজস্ব ব্যক্তিগত সংরক্ষণাগারও বজায় রাখেন এবং বার্বি পুতুল সংগ্রহ করেন। তিনি গ্রেটা গারউইগের বার্বি (২০২৩) চলচ্চিত্রের বেশভূষা নিয়ে মন্তব্য করেন।  ২০১৬ সালের অক্টোবরে নিউ ইয়র্কের ১৫১টি প্রদর্শনীতে এলিজাবেথ ডি লা পিড্রার একক প্রদর্শনী রাশিদার বিষয়বস্তু ছিল ওয়ার্ড। চার দিন ধরে তার দৈনন্দিন কার্যকলাপের চিত্র তোলা হয়, যেখানে ওয়ার্ড অ্যাসোসের দেওয়া পোশাক পরিহিত ছিলেন।  তিনি টুইটারে সক্রিয় এবং বেশভূষা সম্পর্কিত তার পোস্টের জন্য প্রায়শই ভাইরাল হন। ২০২০ সাল থেকে তিনি ইন্সটাগ্রামে "হাউ টু বি আ ফাকিং লেডি" বেশভূষা সংরক্ষণটি রক্ষণাবেক্ষণ করছেন। তিনি সমালোচনার তোয়াক্কা করেন না এবং নিউ ইয়র্ক, ইন্টারভিউ ও অন্যান্য পত্রিকায় ভাষ্য প্রদান করেন।   তথ্যসূত্র    বহিঃসংযোগ       ফাক রাশিদা  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আফ্রিকান-মার্কিন লেখিকা বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:সান ফ্রান্সিস্কোর লেখক বিষয়শ্রেণী:২১শ শতাব্দীর আফ্রিকান-মার্কিন নারী
পূর্ব ত্রিপুরা লোকসভা কেন্দ্র হল উত্তর-পূর্বাঞ্চলীয় ভারতের ত্রিপুরা রাজ্যের দুই লোকসভা অন্যতম। আসনটি তফসিলী উপজাতিদের জন্য সংরক্ষিত করা হয়। ১৯৫২ সনে প্রথম নির্বাচনে গণমুক্তি আন্দোলনের নেতা দশরথ দেব আসনটিতে প্রতিনিধিত্ব করেন ।   বিধানসভা খণ্ডসমূহ  পূর্ব ত্রিপুরা লোকসভা কেন্দ্র নিম্নলিখিত বিধানসভা খণ্ডে গঠিত হয়েছে:   সাংসদ  টীকা  ভারতের কমিউনিস্ট পার্টি ভারতীয় জাতীয় কংগ্রেস ভারতের কমিউনিস্ট পার্টি (মার্ক্সবাদী)  নির্বাচনপ্রার্থীদল ১৯৫২ দশরথ দেব ভারতের কমিউনিস্ট পার্টি ১৯৫৭ দশরথ দেব  ভারতের কমিউনিস্ট পার্টি ১৯৬২ দশরথ দেব ভারতের কমিউনিস্ট পার্টি ১৯৬৭ কিরিট বিক্রম কিশোর দেব বার্মা ভারতীয় জাতীয় কংগ্রেস ১৯৭১  দশরথ দেব  ভারতের কমিউনিস্ট পার্টি (মার্ক্সবাদী) ১৯৭৭ কিরিট বিক্রম কিশোর দেব বার্মা  ভারতীয় জাতীয় কংগ্রেস ১৯৮০ বাজু বান রিয়ান ভারতের কমিউনিস্ট পার্টি (মার্ক্সবাদী) ১৯৮৪ বাজু বান রিয়ান  ভারতের কমিউনিস্ট পার্টি (মার্ক্সবাদী) ১৯৮৯ মানিক্য বিক্রম কিশোর দেববার্মা বাহাদুর  ভারতীয় জাতীয় কংগ্রেস ১৯৯১ বিভু কুমারী দেবী ভারতীয় জাতীয় কংগ্রেস ১৯৯৬ বাজু বান রিয়ান  ভারতের কমিউনিস্ট পার্টি (মার্ক্সবাদী) ১৯৯৮ বাজু বান রিয়ান  ভারতের কমিউনিস্ট পার্টি (মার্ক্সবাদী) ১৯৯৯ বাজু বান রিয়ান  ভারতের কমিউনিস্ট পার্টি (মার্ক্সবাদী) ২০০৪ বাজু বান রিয়ান ভারতের কমিউনিস্ট পার্টি (মার্ক্সবাদী) ২০০৯ বাজু বান রিয়ান ভারতের কমিউনিস্ট পার্টি (মার্ক্সবাদী) ২০১৪ জিতেন্দ্র চৌধুরী ভারতের কমিউনিস্ট পার্টি (মার্ক্সবাদী)   নির্বাচনী ফলাফল    সাধারণ নির্বাচন ১৯৫২    সাধারণ নির্বাচন ১৯৫৭   এই নির্বাচনকে সামনে রেখে সংসদে দুই প্রতিনিধিদের সঙ্গে ত্রিপুরার এক লোকসভা কেন্দ্র হয়ে ওঠে। দুই প্রতিনিধি ভারতের কমিউনিস্ট পার্টির 	দশরথ দেবর এবং ভারতীয় জাতীয় কংগ্রেসের বর্মা বংশী দেবের ছিল।   সাধারণ নির্বাচন ১৯৬২    সাধারণ নির্বাচন ১৯৬৭    সাধারণ নির্বাচন ১৯৭১    সাধারণ নির্বাচন ১৯৭৭    সাধারণ নির্বাচন ১৯৮০    সাধারণ নির্বাচন ১৯৮৪    সাধারণ নির্বাচন ১৯৯৮    সাধারণ নির্বাচন ১৯৯১    সাধারণ নির্বাচন ২০০৪    সাধারণ নির্বাচন ২০০৯    সাধারণ নির্বাচন ২০১৪    তথ্য়সূত্র    আরো দেখুন   লোকসভা কেন্দ্রসমূহের তালিকা  বিষয়শ্রেণী:ত্রিপুরার লোকসভা কেন্দ্র বিষয়শ্রেণী:ত্রিপুরার রাজনীতি
সোচি () রাশিয়ার ক্রাসনোদার ক্রাইয়ের একটি শহর যা জর্জিয়া ও রাশিয়ার সীমান্তের কাছে কৃষ্ণ সাগরের উপকূলে অবস্থিত। বৃহত্তর সোচি নগর অঞ্চলটির আয়তন  মূল শহরের আয়তন । ২০১০ সালের রুশ জনগণনা অনুযায়ী এখানে প্রায় সাড়ে ৩ লক্ষ লোক বাস করে।। এটি ককেসীয় তটভূমি অঞ্চলের অংশ বলে এটি রাশিয়ার সেইসব বিরল শহরের একটি, যেখানে উপক্রান্তীয় জলবায়ু বিদ্যমান, অর্থাৎ এখানকার গ্রীষ্মকালগুলি উষ্ণ এবং শীতকালগুলি মৃদু হয়।  অবস্থান রাশিয়ার রাজধানী মস্কো থেকে প্রায় ১ হাজার ৬০০ কিলোমিটার দূরের শহর সোচি । বৃহত্তর সোচি কৃষ্ণ সাগরের উপকূল বরাবর প্রায়  বিস্তৃতГород Сочи стал короче  - http://edemkavkaza.ru । এর ঠিক দক্ষিণেই ককেসাস পর্বতমালা।  খেলাধুলা ফিস্ট অলিম্পিক স্টেডিয়াম শহরের প্রধান স্টেডিয়াম। এই স্টেডিয়াম থেকে রাশিয়া-জর্জিয়া সীমান্ত মাত্র ৫ কিমি দূরত্বে অবস্থিত। সোচি ২০১৪ শীতকালীন অলিম্পিক ক্রীড়া প্রতিযোগিতার আয়োজন করে। এছাড়া ২০১৪ সাল থেকে ২০২০ সাল পর্যন্ত এটি রুশ ফরমুলা ১ গ্রঁ প্রি মোটর প্রতিযোগিতার আয়োজক।Sochi hosts 2014 Winter Olympics BBC Sport, July 4, 2007PM Putin confirms Russian GP for 2014 GPUpdate, October 15, 2010 এছাড়াও এটি ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।  পর্যটন এটি রাশিয়ার বৃহত্তম অবকাশযাপন মূলক শহর। এই শহর কৃষ্ণসাগরের পাড়ের একটি অবকাশযাপন কেন্দ্র রয়েছে । অবকাশযাপন কেন্দ্রটির এখনকার নাম সুইসহোটেল সোচি কামেলিয়া । ১৯৩৭ সালে এখানেই গড়ে উঠেছিল স্তালিন ভিলা। নাম শুনেই বুঝে যাওয়ার কথা এটি তৈরি করেছিলেন সোভিয়েত ইউনিয়নের সাবেক নেতা স্তালিন। ১৯৯১ সালে সোভিয়েত রাশিয়া ভেঙে যাওয়ার পর এখানেই গড়ে ওঠে হোটেল। নামধাম বদলে গেছে। আধুনিক সুযোগ-সুবিধা যোগ হয়েছে। তবে অবকাশযাপন কেন্দ্রটির আদলে বিশেষ পরিবর্তন আনা হয়নি।   পরিবহণ এই শহর মূলত মস্কো শহরের মাধ্যমে বিশ্বের অন্যান্য শহরের সাথে যুক্ত।  তথ্যসূত্র  বহিঃসংযোগ  Official website of Sochi Official website of Sochi  Secrieru, Stanislav: "The 2014 Winter Olympic Games in Sochi: Implications for the Caucasus" in the Caucasus Analytical Digest No.19 Weather Report for Sochi, Russia Sochi at funiq.eu     বিষয়শ্রেণী:১৮৩৮-এ প্রতিষ্ঠা রুশ সাম্রাজ্য বিষয়শ্রেণী:১৮৩৮-এ প্রতিষ্ঠিত জনবহুল স্থান বিষয়শ্রেণী:রাশিয়ার শহর বিষয়শ্রেণী:কৃষ্ণ সাগর গভর্নর বিষয়শ্রেণী:কিউবানের ইতিহাস বিষয়শ্রেণী:রাশিয়াতে জনবহুল উপকূলবর্তী স্থান বিষয়শ্রেণী:কৃষ্ণ সাগরের বন্দর শহরসমূহ বিষয়শ্রেণী:রাশিয়ার সমুদ্র সৈকত রিসর্ট বিষয়শ্রেণী:রাশিয়ার স্পা শহর বিষয়শ্রেণী:কৃষ্ণ সাগরের বন্দর শহর
থাম্ব|সমাজকল্যাণের পাঠকগণ সমাজকল্যাণ বলতে এক ধরনের সরকারি সমর্থনকে বোঝায়, যার উদ্দেশ্য কোনও সমাজের সদস্যরা যেন তাদের মৌলিক চাহিদাগুলি (যেমন খাদ্য ও বাসস্থান) পূরণ করতে পারে, তা নিশ্চিত করা। একে সামাজিক নিরাপত্তা নামেও ডাকা হতে পারে। তবে সামাজিক নিরাপত্তা বলতে কোনও কোনও দেশে (যেমন মার্কিন যুক্তরাষ্ট্র ও কানাডাতে) কেবলমাত্র সামাজিক বীমা কর্মসূচিগুলিকে বোঝাতে পারে, যেগুলিতে জনগণ মাসিক কিস্তি প্রদান করে থাকে; এর বিপরীতে সামাজিক সাহায্য কর্মসূচিগুলিতে কেবলমাত্র প্রয়োজনের ভিত্তিতে সাহায্য প্রদান করা হয় (যেমন সিংহভাগ শারীরিক অক্ষমতাজনিত সুযোগসুবিধা)। আন্তর্জাতিক শ্রম সংস্থা সামাজিক নিরাপত্তা বলতে বৃদ্ধ বয়সের ভাতা, সন্তান ভাতা, সর্বজনীন স্বাস্থ্যসেবা, পিতামাতার ছুটি ও অসুস্থতাজনিত ছুটি, বেকার ভাতা, শারীরিক অক্ষমতা ভাতা ও পেশাগত আঘাতে ক্ষতির শিকার শ্রমিকদের ক্ষতিপূরণ বুঝিয়ে থাকে।  আরও ব্যাপক অর্থে সমাজকল্যাণ বলতে বিনামূল্যে বা ভর্তুকির মাধ্যমে সামাজিক সেবা যেমন সার্বজনীন স্বাস্থ্যসেবা, বিনামূল্যের শিক্ষা, অবকাঠামো নির্মাণ, কারিগরি পেশার প্রশিক্ষণ ও সরকারি গৃহায়নের মাধ্যমে সমাজের একটি ন্যূনতম মৌলিক স্তরের কল্যাণকর অবস্থা নিশ্চিত করার প্রচেষ্টাকে বোঝায়।The New Fontana Dictionary of Modern Thought Third Edition (1999), Allan Bullock and Stephen Trombley Eds., p. 919. একটি সমাজকল্যাণমূলক রাষ্ট্রে রাষ্ট্র নিজে সমাজের সদস্যদের স্বাস্থ্য, শিক্ষা, অবকাঠামো ও কল্যাণের দায়িত্ব নেয় এবং এ উদ্দেশ্যে উপরে উল্লিখিত বিভিন্ন ধরনের সামাজিক সেবা প্রদান করে থাকে।  ৭ম শতকে ইসলামের দ্বিতীয় খলিফা উমরের শাসনামলে সম্ভবত প্রথম সার্বজনীন সরকারি কল্যাণের আইনি ব্যবস্থা প্রতিষ্ঠিত হয়। ইউরোপের ইতিহাসে সর্বপ্রথম জার্মান সাম্রাজ্য ১৮৮৯ সালে বিসমার্ক সরকারের শাসনামলে সামাজিক নিরাপত্তা ব্যবস্থার প্রবর্তন করে। ২০শ শতকের শুরুতে ১৯১৩ সালে যুক্তরাজ্য সামাজিক নিরাপত্তা কর্মসূচি চালু করে এবং ১৯৪৬ সালের জাতীয় বীমা অধ্যাদেশের মাধ্যমে অ্যাটলি সরকারের শাসনামলে একটি সমাজকল্যাণমূলক রাষ্ট্রে পরিণত হয়। পশ্চিমা ইউরোপের দেশগুলিতে এবং অস্ট্রেলিয়া ও নিউজিল্যান্ডে সরকার মূলত জাতীয় রাজস্ব করের থেকে প্রাপ্ত আয় ব্যবহার করে সমাজকল্যাণ নিশ্চিত করে। এছাড়া বেসরকারি সংস্থা ও সামাজিক ও ধর্মীয় দাত্যব্য সংস্থাগুলিও এ ব্যাপারে অবদান রাখে।  মানবাধিকারের সার্বজনীন ঘোষণাপত্রের ২২নং ও ২৫নং দফাতে সামাজিক নিরাপত্তার অধিকার ও পর্যাপ্ত জীবনযাত্রার মানের অধিকারের ব্যাপারগুলি বিবৃত করা হয়েছে।  তথ্যসূত্র  বহিঃসংযোগ   International Social Security Review  OECD Social Expenditure database (SOCX) Website  বিষয়শ্রেণী:সমাজকল্যাণ বিষয়শ্রেণী:জন-অর্থশাস্ত্র বিষয়শ্রেণী:সরকারি সাহায্য কর্মসূচি বিষয়শ্রেণী:সামাজিক নিরাপত্তা বিষয়শ্রেণী:সমাজকল্যাণমূলক অর্থনীতি বিষয়শ্রেণী:সামাজিক ব্যবস্থা
চিংলেনসানা সিং কোনশাম (, ; জন্ম: ২৩ নভেম্বর ১৯৯৬; চিংলেনসানা সিং এবং সানা সিং নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব হায়দ্রাবাদ এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।  ২০১০ সালে, ভারতীয় ফুটবল ক্লাব মহিন্দ্র ইউনাইটেডের যুব পর্যায়ের হয়ে খেলার মাধ্যমে চিংলেনসানা ফুটবল জগতে প্রবেশ করেছেন এবং পরবর্তীকালে এয়ার ইন্ডিয়া, টাটা এবং শিলং লাজংয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, শিলং লাজংয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শিলং লাজংয়ের হয়ে দুই মৌসুমে ৩২ ম্যাচে ২টি গোল করার পর ২০১৭–১৮ মৌসুমে তিনি ভারতীয় ক্লাব গোয়ায় যোগদান করেছেন। গোয়ায় তিন মৌসুম অতিবাহিত করার পর ২০২০–২১ মৌসুমে, তিনি গোয়া হতে ভারতীয় ক্লাব হায়দ্রাবাদে যোগদান করেছেন।  ২০১৩ সালে, চিংলেনসানা ভারত অনূর্ধ্ব-১৯ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৬ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন চিংলেনসানা সিং কোনশাম ১৯৯৬ সালের ২৩শে নভেম্বর তারিখে ভারতের মণিপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল চিংলেনসানা ভারত অনূর্ধ্ব-১৯ দলের হয়ে খেলার মাধ্যমে ভারতের প্রতিনিধিত্ব করেছেন।  ২০১৬ সালের ১৩ই আগস্ট তারিখে, ১৯ বছর, ৮ মাস ও ২১ দিন বয়সে, ডান পায়ে ফুটবল খেলায় পারদর্শী চিংলেনসানা ভুটানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আইবরল্যাং খংজির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ভারত ৩–০ গোলের ব্যবধানে জয়লাভ করেছিল। ভারতের হয়ে অভিষেকের বছরে চিংলেনসানা সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ভারত  ২০১৬  ১  ০ ২০২১  ৭  ০ সর্বমোট  ৮  ০  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:মহিন্দ্র ইউনাইটেড ফুটবল ক্লাবের খেলোয়াড় বিষয়শ্রেণী:এয়ার ইন্ডিয়া ফুটবল ক্লাবের খেলোয়াড় বিষয়শ্রেণী:আই-লিগের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:এশিয়ান গেমসে ভারতের প্রতিযোগী
আব গাজ (অথবা আবগাস) আফগানিস্তানের উত্তর-পূর্বাঞ্চলের বাদাখশন প্রদেশের একটি গ্রাম।National Geospatial Intelligence Agency এটি আব-ই-ওয়াকনের বামে ব্যাংকের পাশাপাশি অবস্থিত নদী এবং আমু দরিয়া নদিতে গিয়ে মিলিত হয়েছে। এছাড়াও এটি কালা পাঞ্জা গ্রাম থেকে প্রায় দশ মাইল দক্ষিণপূর্বে অবস্থান করছে।  আব গাজ এ ওয়াকি সম্প্রদায়ের বাসিন্দারা বসবাস করে থাকে। ২০০৩ সালের আদমশুমারীর হিসেব অনুযায়ী গ্রামটিতে জনসংখ্যা ছিল প্রায় ৩৪২ জন।   আরো দেখুন   বাদাখশন প্রদেশ   তথ্যসূত্র   বিষয়শ্রেণী:বাদাখশন প্রদেশের জনবহুল এলাকা
ইটাওয়া জেলা ভারতের উত্তর প্রদেশ রাজ্যের পশ্চিম অংশের অন্যতম একটি জেলা। ইটাওয়া শহর এ জেলার সদর। এ জেলার মোট আয়তন ২৩১১ কিলোমিটার এবং এর জনসংখ্যা হল ১,৫৮১,৮১০ জন।   জনসংখ্যা  ২০১১ সালের ভারতীয় জনগণনা অনুসারে ইটাওয়া জেলার মোট জনসংখ্যা ১,৫৭৫,২৪৭ জন, যা গ্যাবোন রাষ্ট্রের প্রায় মোট জনসংখ্যার সমান বা মার্কিন যুক্তরাষ্ট্রের আইডাহোর রাজ্যের জনসংখ্যার সমান। এ বিপুল জনসংখ্যা এটিকে ভারতে ৩১৬তম জনবহুল জেলায় স্থান দিয়েছে (মোট ৬৪০টি জেলার মধ্যে)। ইটাওয়া জেলার জনসংখ্যার ঘনত্ব প্রতি বর্গকিলোমিটারে ১৫৭ জন (প্রতি বর্গ মাইনে ৪১০ জন) বসবাস করে।২০০১-২০১১ এর দশকে জেলার জনসংখ্যা বৃদ্ধির হার ছিল ১২.৯১%। ইটাওয়া জেলায় প্রতি ১০০০ পুরুষের বিপরীতে ৯৭০ জন মহিলা লিঙ্গ অনুপাত রয়েছে এবং সাক্ষরতার হার ৭০.১৪%।   শিক্ষা   চন্দ্র শেখর আজাদ কৃষি ও প্রযুক্তি বিশ্ববিদ্যালয়  উত্তর প্রদেশ চিকিৎসা বিজ্ঞান বিশ্ববিদ্যালয়     যোগাযোগ  ইটাওয়া জেলা সড়ক পথে জাতীয় রাজধানী দিল্লীসহ অন্যন্য গুরুত্বপূর্ণ শহরের সাথে যুক্ত।  তথ্যসূত্র     বিষয়শ্রেণী:উত্তরপ্রদেশের জেলা
মুহাম্মদ (আরবী: محمد) অর্থ: প্রশংসনীয়। আরেক নাম হলো- আহমদ। (আরবী:احمد) অর্থ: অধিক প্রশংসনীয়। ইসলাম ধর্মের শেষ নবীর নাম।  কুরআনে নবী মুহাম্মাদের নাম চারবার এবং আহমদ নামটি একবার উল্লেখ করা হয়েছে।  আয়াতসমূহ সূরা আল-ইমরান, আয়াত – ১৪৪  অনুবাদ: আর মুহাম্মদ (সাল্লাল্লাহু আলাইহি ওয়াসাল্লাম) একজন রাসূল বৈ তো নন! তাঁর পূর্বে বহু রাসূল গত হয়েছে। তার যদি মৃত্যু হয়ে যায় কিংবা তাঁকে হত্যা করে ফেলা হয়, তবে কি তোমরা উল্টো দিকে ফিরে যাবে? যে কেউ উল্টো দিকে ফিরে যাবে, সে কখনই আল্লাহর কিছুমাত্র ক্ষতি করতে পারবে না। আর যারা কৃতজ্ঞ বান্দা, আল্লাহ তাদেরকে পুরস্কার দান করবেন।   সূরা আল-আহযাব, আয়াত – ৪০  অনুবাদ: মুহাম্মদ তোমাদের কোন ব্যক্তির পিতা নন; বরং তিনি আল্লাহর রাসূল এবং শেষ নবী। আল্লাহ সব বিষয়ে জ্ঞাত।  সূরা মুহাম্মাদ, আয়াত ২  অনুবাদ: আর যারা বিশ্বাস স্থাপন করে, সৎকর্ম সম্পাদন করে এবং তাদের পালনকর্তার পক্ষ থেকে মুহাম্মদের প্রতি অবতীর্ণ সত্যে বিশ্বাস করে, আল্লাহ তাদের মন্দ কর্মসমূহ মার্জনা করেন এবং তাদের অবস্থা ভাল করে দেন।   সূরা আল-ফাত্হ, আয়াত ২৯  অনুবাদ: মুহাম্মদ আল্লাহর রসূল এবং তাঁর সহচরগণ কাফেরদের প্রতি কঠোর, নিজেদের মধ্যে পরস্পর সহানুভূতিশীল। আল্লাহর অনুগ্রহ ও সন্তুষ্টি কামনায় আপনি তাদেরকে রুকু ও সেজদারত দেখবেন। তাদের মুখমন্ডলে রয়েছে সেজদার চিহ্ন । তওরাতে তাদের অবস্থা এরূপ এবং ইঞ্জিলে তাদের অবস্থা যেমন একটি চারা গাছ যা থেকে নির্গত হয় কিশলয়, অতঃপর তা শক্ত ও মজবুত হয় এবং কাণ্ডের উপর দাঁড়ায় দৃঢ়ভাবে-চা ষীকে আনন্দে অভিভূত করে-যাতে আল্লাহ তাদের দ্বারা কাফেরদের অন্তর্জালা সৃষ্টি করেন। তাদের মধ্যে যারা বিশ্বাস স্থাপন করে এবং সৎকর্ম করে, আল্লাহ তাদেরকে ক্ষমা ও মহাপুরস্কারের ওয়াদা দিয়েছেন।  আহমদ  সূরা আস–সাফ : আয়াত ৬  অনুবাদ: স্মরণ কর, যখন মরিয়ম-তনয় ঈসা (আঃ) বললঃ হে বনী ইসরাইল! আমি তোমাদের কাছে আল্লাহর প্রেরিত রসূল, আমার পূর্ববর্তী তওরাতের আমি সত্যায়নকারী এবং আমি এমন একজন রসূলের সুসংবাদদাতা, যিনি আমার পরে আগমন করবেন। তাঁর নাম আহমদ। অতঃপর যখন সে স্পষ্ট প্রমাণাদি নিয়ে আগমন করল, তখন তারা বললঃ এ তো এক প্রকাশ্য যাদু।  আরও দেখুন  বাইবেলে মুহাম্মদ  তথ্যসূত্র  বিষয়শ্রেণী:কুরআন বিষয়শ্রেণী:কুরআনে মুহাম্মাদ বিষয়শ্রেণী:কুরআনে মুহাম্মাদের নাম বিষয়শ্রেণী:মুহাম্মাদ
শিবলি সাদিক (জানুয়ারি ৯, ১৯৪১ - জানুয়ারি ৭, ২০১০) জাতীয় চলচ্চিত্র পুরস্কার ও বাচসাস পুরস্কারজয়ী বাংলাদেশী প্রখ্যাত চলচ্চিত্র পরিচালক।   কর্মজীবন  শিবলি সাদিক মোস্তাফিজুর রহমানের সহকারী হিসেবে চলচ্চিত্রে পদার্পণ করেন। তার পরিচালিত উল্লেখযোগ্য ছবিগুলো হচ্ছে নোলক, জীবন নিয়ে জুয়া, তিনকন্যা, দোলনা, ভেজা চোখ, অচেনা, মা মাটি দেশ, আনন্দ অশ্রু, মায়ের অধিকার, অন্তরে অন্তরে। ২০০৬ সালে তার পরিচালিত সর্বশেষ ছায়াছবি বিদেশিনী মুক্তি পায়।    চলচ্চিত্রের তালিকা   মুক্তির সাল চলচ্চিত্রের শিরোনাম পরিচালক চিত্রনাট্যকার সংলাপ রচয়িতা অভিনেতা টীকা  বালা      প্রথম পরিচালিত চলচ্চিত্র, সৈয়দ আওয়ালের সঙ্গে যৌথভাবে  শীত বসন্ত      একক পরিচালনায় প্রথম চলচ্চিত্র১৯৮৫  মহানায়ক       সুরুজ মিয়া       ১৯৮৭  সারেন্ডার       ১৯৮৮  ভেজা চোখ       ১৯৮৯  দুর্নাম       ১৯৯০  দোলনা      বিজয়ী শ্রেষ্ঠ চিত্রনাট্যকার জাতীয় চলচ্চিত্র পুরস্কার ১৯৯১  অচেনা       ১৯৯২  ত্যাগ       মা মাটি দেশ        দংশন       ১৯৯৪  অন্তরে অন্তরে       ১৯৯৬  মায়ের অধিকার       ১৯৯৭  আনন্দ অশ্রু       ১৯৯৯  পাহাড়াদার       ২০০৬  বিদেশিনী       সর্বশেষ পরিচালিত চলচ্চিত্র, সরকারি অনুদানে নির্মিত ২০১৫  শবনম       সর্বশেষ মুক্তিপ্রাপ্ত পরিচালিত চলচ্চিত্র,১৯৯৯-২০০০ সনে নির্মিত। মৃত্যুর পর মুক্তিপ্রাপ্ত হয়।   মৃত্যু  শিবলি সাদিক দীর্ঘদিন রোগে ভুগে ২০১০ সালের ৭ জানুয়ারি মৃত্যুবরণ করেন। জানাজা শেষে তাকে উত্তরায় দাফন করা হয়।  তথ্যসূত্র  বহিঃসংযোগ      বিষয়শ্রেণী:১৯৪১-এ জন্ম বিষয়শ্রেণী:২০১০-এ মৃত্যু বিষয়শ্রেণী:নওগাঁ জেলার ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিশ্বনাথ মুখার্জি (১৭ এপ্রিল ১৯১৫ - ১৬ অক্টোবর ১৯৯১) একজন ভারতীয় রাজনীতিবিদ এবং ভারতের কমিউনিস্ট পার্টির নেতা ছিলেন। তিনি ১৯৭১ সালে মেদিনীপুর নির্বাচনী এলাকা থেকে এবং ১৯৭৭ এবং ১৯৮২ সালে তমলুক নির্বাচনী এলাকা থেকে বিধানসভার সদস্য নির্বাচিত হন।  তিনি ছাত্র হিসেবে তার রাজনৈতিক জীবন শুরু করেন; তিনি বাংলায় অল ইন্ডিয়া স্টুডেন্টস ফেডারেশনের অন্যতম প্রতিষ্ঠাতা নেতা ছিলেন। তিনি এআইএসএফের যুগ্ম সচিব ছিলেন। ১৯৩৮ সালে, কলকাতা বিশ্ববিদ্যালয়ের ছাত্ররা ব্রিটিশ পতাকাকে সালাম দিতে অস্বীকার করে এবং শ্যামা প্রসাদ মুখার্জি দ্বারা সীমাবদ্ধ। তিনি তাদের সীমাবদ্ধতা প্রত্যাহারের জন্য বিশাল ছাত্র আন্দোলনের নেতৃত্ব দেন।  ১৯৪২ সালের ৮ নভেম্বর গীতা মুখোপাধ্যায়ের সাথে তার বিয়ে হয়।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:১৯৯১-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
স্যার হ্যারি বারার্ড, ১ম ব্যারোনেট (১৭০৭ - ১২ এপ্রিল ১৭৯১) ছিলেন একজন ব্রিটিশ রাজনীতিবিদ যিনি ১৭৪১ থেকে ১৭৭৮ সাল পর্যন্ত ৩৭ বছর ধরে হাউস অফ কমন্সে ছিলেন।   রাজনৈতিক জীবন  বারার্ড পরিবারের বন্দর শহর লিমিংটনের প্রতি প্রবল আগ্রহ ছিল, যার ফলে তারা সাধারণত পার্লামেন্টে এর উভয় আসনই পূরণ করতে সক্ষম হয়। বারার্ডের বাবা এবং দাদা উভয়ই পার্লামেন্টে বরো প্রতিনিধিত্ব করতেন। ১৭৬১ সালে তিনি লিমিংটন নির্বাচনী এলাকার সংসদ সদস্য হিসেবে পুনরায় নির্বাচিত হন এবং ১৭৭৮ সাল পর্যন্ত এই আসনটি ধরে রাখেন। ১৭৫৪ সালে তিনি নিউ ফরেস্টের অশ্বারোহী বনপাল এবং ১৭৬১ সালে ক্যালশট ক্যাসেলের গভর্নর নিযুক্ত হন। ১৭৬৯ সালের ৩ এপ্রিল, তাকে সাউদাম্পটন কাউন্টির ওয়ালহ্যাম্পটনের ব্যারোনেট করা হয়, তার ভাইদের জন্য একটি বিশেষ অবশিষ্টাংশ থাকে।   তথ্যসূত্র   'Parishes: Boldre', A History of the County of Hampshire: Volume 4 (1911), pp. 616–623. URL: http://www.british-history.ac.uk/report.aspx?compid=56896. Retrieved 22 May 2011  বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের ব্যারোনেটেজের ব্যারোনেট বিষয়শ্রেণী:১৭৯১-এ মৃত্যু বিষয়শ্রেণী:১৭০৭-এ জন্ম
তালহা ইবনে হাসান হলেন ইসলামের নবী মুহাম্মাদ (সা:) এর নাতি হাসান ইবনে আলী এবং উম্মে ইসহাক এর পুত্র। তিনি তার মাতৃবংশের দিক দিয়ে তালহা ইবনে উবায়দের নাতি ছিলেন।  পরিবার তালহা ইবনে হাসানের মা উম্মে ইসহাক ছিলেন একজন ধার্মিক মহিলা। ইতিহাসবিদগণ তালহা ইবনে উবায়েদের এই কন্যাকে অত্যন্ত সুন্দরী বলে বর্ণনা করেছেন। উমাইয়া খলিফা মুয়াবিয়া নিজের পুত্র ইয়াজিদের সাথে উম্মে ইসহাকের বিয়ের প্রস্তাব দিয়েছিলেন। তিনি উম্মে ইসহাকের ভাই ইসহাক ইবনে তালহার সাথে দামেস্কে সাক্ষাত করেছিলেন। তবে ইসহাক ইবনে তালহা মদিনায় ফিরে এসে ইয়াজিদের সাথে বিয়ে না দিয়ে ইমাম হাসান ইবনে আলীর সাথে বিয়ে করিয়েছিলেন। ইমাম হাসান তার ছোট ভাই ইমাম হোসেনকে নির্দেশ দিয়েছিলেন যেন, তিনি তার মৃত্যুর পর উম্মে ইসহাককে বিয়ে করেন। তালহা ইবনে হাসান নি:সন্তান অবস্থায় মারা যান।   তথ্যসূত্র  বিষয়শ্রেণী:মুহাম্মাদের পরিবার বিষয়শ্রেণী:হাসানীয়